cyanic-selkie/wikianc huggingface dataset:
বিরামপুর উপজেলা
পাতরদাস শাসন আমল
মি. নেট নামে একজন পশ্চিমা ঐতিহাসিকের মতে দিনাজপুর জেলার দক্ষিণাংশে মহাস্থানের রাজা পরশুরাম (তখন মহাস্থান দিনাজপুর জেলার অন্তর্ভুক্ত ছিল) আনুমানিক ২২ জন অধীনস্থ রাজাকে তাঁবেদার রাজা হিসাবে নিয়োগ করে। তখন রাজা পাতরদাস বিরামপুরে তাবেদার রাজা হিসেবে দায়িত্ব পান। সে সময় বিরামপুরের সীমানা ছিল উত্তরে জয়নগর হতে দক্ষিণে জামালেশ্বর শিব মন্দির পর্যন্ত। চীন পরিব্রাজক হিউয়েন সাং এর বিবরণীতে জানা যায় যে, খ্রিষ্টপূর্ব ৩য় অব্দ হতে ৭ম খ্রিষ্টাব্দ পর্ষন্ত বিরামপুর অঞ্চলের সকল শাসকগণই বৌদ্ধ ধর্মাবলম্বী ছিল। পরবর্তীকালে একজন মুসলমান পীরশাহ সুলতান হজরত আউলিয়া কর্তৃক মহাস্থানগড় বিজিত হলে পাল শাসনের অবসান ঘটে।
বানরাজার শাসন আমল
৮৮৮ খ্রিষ্টাব্দ বানরাজা নামে বর্তমান পশ্চিম দিনাজপুর রামগড়ের হিন্দু রাজা বিরামপুর দখল করেন। তিনি শিবের ভক্ত ছিলেন বলে তাকে বানাসুর ও বলা হত। দিনাজপুর জেলার ইতিহাস লেখক মেহরাব আলীর ও সৈয়দ মোশাররফ হোসেনের মতে দিনাজপুর জেলার দক্ষিণাঞ্চলের থানাসমূহের কেন্দ্রস্থল বিরামপুর ডিগ্রী কলেজের অদূর দক্ষিণে জামালেশ্বরে বানরাজা একটি শিব মন্দির স্থাপন করেন এবং সেটিই ছিল অত্রাঞ্চালের একমাত্র প্রাচীন শিবমন্দির। দিনাজপুর গেজেটটিয়ারে পাওয়া যায়, তখন এ স্থানের নাম ছিল ভোলাগঞ্জ। প্রতি বছর জামালেশ্বরের ভোলাগঞ্জ শিব মন্দিরে আজও বহু দূর-দূরান্ত থেকে সর্বস্তরের হিন্দু ধর্মাবলন্বী এ শিব মন্দিরে পূজা উপলক্ষে আসেন এবং শিব মন্দিরে অর্ঘ দিয়ে থাকেন। এ সময় হতেই ভোলাগঞ্জ (বিরামপুর) পরিচিতি লাভ করতে থাকে।
মুসলিম শাসন আমল
১২০৪ খ্রিষ্টাব্দে ইখতিয়ার উদ্দিন মুহাম্মাদ বিন বখতিয়ার খলজী লক্ষ্মণ সেন কে বিতাড়িত করে নদীয়া জয় করে উত্তরবঙ্গের দিনাজপুরের দক্ষিণ অঞ্চলের বৃহত্তম এলাকায় তার শাসন কেন্দ্র ও রাজধানী করেন। ইখতিয়ার উদ্দীনের উদ্দেশ্য ছিল এদেশে ইসলাম ধর্ম প্রচার ও রাজ্য বিস্তার। তাই প্রথা অনুযায়ী তিনি তার নিজ নামে বিরামপুরে একটা মসজিদ নির্মাণ করেন। পরবর্তীকালে তিনি তার ভ্রাতা এবং সেনাপতি আজ্জুদ্দিনকে বালুরঘাটের পূর্বাঞ্চলের তদারকি প্রদান করেন। কিন্তু আট মাসের মাথায় আলিম উদ্দিন খিলজী নামক জনৈক সামন্ত তাকে নিহত করেন ও শাসন দখল করেন। আলিম উদ্দিন খিলজী কর্তৃক আনুমানিক ১২০৩ খ্রিষ্টাব্দে বিরামপুর বাজারের মধ্যবর্তী স্থান আসন তলীতে একটা মসজিদ নির্মাণ করেন। কালস্রোতে সেটি ধংস প্রাপ্ত হয়। সেখানে আর একটা নতুন মসজিদ গড়ে উঠেছে। মাত্র ২০ বছর আগেও এ মসজিদের ধ্বংসাবশেষের উপর একটা বৃহৎ বটগাছ ছিল। ১২০৬ খ্রিষ্টাব্দ পর বিরামপুরের কোন সঠিক ইতিহাস পাওয়া যায় না। তবে ১৩৪২ খ্রিষ্টাব্দ হতে ১৫৩৮ খ্রিষ্টাব্দ পর্ষন্ত বাংলায় ইলিয়াস শাহী ও হোসেন শাহী বংশের স্বাধীন শাসনামলে ইসলামী সভ্যতা ও সংস্কৃতির ব্যাপক প্রসার ঘটলে বিরামপুরের পশ্চিমে প্রস্তমপুর গ্রামের সন্নিকটে সোটাপীর নামে জনৈক আউলিয়ার আগমন ঘটে। তার দীন ইসলাম প্রচারের ফলে বিরামপুরে ইসলাম ধর্মের বুনিয়াদ দৃঢ় হয়। রাজা বিরাট ও রাজা পাতরদাসের পর বিরামপুরে আর কোন প্রশাসনিক কেন্দ্র ছিল না।
পটভূমি
দিনাজপুর জেলা সদর হতে ৫৬ কিলোমিটার দক্ষিণে প্রমত্ত যমুনার এক শাখা নদীর কোল ঘেঁষে বিরামপুর উপজেলার অবস্থান। বিরামপুর উপজেলার পটভূমি হিসেবে উল্লেখযোগ্য যে তৎকালীন ১৯৭১ সালে স্বাধীনতার পর অত্র এলাকার বিশিষ্ট নেতৃবৃন্দ সহ অনেকেই এলাকার উন্নয়নে মনোনিবেশ করেছিলেন। ১৯৭৭ সালে বিরামপুরে মহকুমা সৃষ্টির দাবি ওঠে। বিরামপুর থানা সৃষ্টির পূর্বে হাকিমপুর, নবাবগঞ্জ ও ফুলবাড়ী থানার সমন্বয়ে এ অঞ্চল পরিচালিত হত। নবাবগঞ্জ ও হাকিমপুর থানার ২টি করে ও ফুলবাড়ী থানার ৩টি ইউনিয়নের সমন্বয়ে বিরামপুর থানা গঠিত হয়। ১৯৭৯ সালের ১১ই ফেব্রুয়ারি বিরামপুরকে থানা হিসেবে ঘোষণা দিলেও তা বাস্তবায়িত হয় ১৯৮১ সালের ৭ই জুন অতঃপর ১৪ই সেপ্টেম্বর ১৯৮৩ সালে বিরামপুর থানাকে উন্নীত করে উপজেলাতে পরিণত করা হয় এবং পরে ১৯৯০ সালে বিরামপুর পৌরসভা ঘোষণা করা হয়। ১৬ই জুন ১৯৯৫ সাল হতে বিরামপুর পৌরসভার কার্যক্রম শুরু হয়। ২৫.৭৫ বর্গকিলোমিটার আয়তন নিয়ে প্রথম শ্রেণির পৌরসভা হিসাবে পরিচালিত হয়ে আসছে এবং এর রাজস্ব আয় প্রায় সাড়ে ৩ কোটি টাকা।
নামকরণের ইতিহাস
এ অঞ্চলের মোট ৩টি পূর্ব নাম খুঁজে পাওয়া যায়। এগুলো হল-
চরকাই
চরকাই নামটি একটু বিচিত্র ধরনের। নামের উৎপত্তি সম্পর্কে কোন ইতিহাস পাওয়া যায় না। কিন্তু একটি মুখরোচক গল্প শোনা যায়। চরকাই রেলস্টেশন থেকে প্রায় এক কিলোমিটার উত্তর-পূর্ব দিকে একটি ঢিবি আছে । লোকে এ ঢিবিকে বলে চোর চক্রবর্তীর ঢিবি। প্রাচীনকালে সেখানে নাকি এক ধনাঢ্য ব্রাহ্মণ বাস করতেন। তার একমাত্র পুত্র বাল্যকালেই নাকি চৌর্যবিদ্যায় অত্যন্ত পারদর্শী হয়ে ওঠে। বালকের পিতা চৌর্যবৃত্তি থেকে নিবৃত্ত করার জন্য একটি কৌশল অবলম্বন করেন। তিনি একটি থালাতে কিছু টাকা রেখে টাকাগুলি ছাই দিয়ে ঢেকে দেন। তারপর তিনি বালককে আদেশ দেন, ছাইগুলি ফুঁ দিয়ে সরিয়ে টাকাগুলি নিয়ে যেতে। কিন্তু শর্ত থাকে যে, ফুঁ দিয়ে ছাই সরাবার সময় যদি একটা ছাই মুখে লাগে তবে বালককে জীবনের জন্য চৌর্যবৃত্তি ছেড়ে দিতে হবে। বালক হাসিমুখে শর্ত মেনে নিয়ে পরীক্ষা দিতে প্রস্তুত হয়। সে এক খন্ড লম্বা বাঁশের চোঙ্গা জোগাড় করে, চোঙ্গার ভিতর দিয়ে ফুঁ দিয়ে সরিয়ে ফেলে এবং তাতে একটা ছাইও তার মুখে লাগেনি। অতঃপর মনের খুশিতে সে টাকাগুলি তুলে নেয়।
অতি অল্প বয়সে বালকের এহেন চতুরতা দেখে বৃদ্ধ ব্রাহ্মণ হতাশ হয়ে হাল ছেড়ে দেন। বালক চৌর্যবিদ্যায় হাত পাকাতে থাকে। বড় হয়ে সে নিজ দেশ ছাড়াও অঙ্গ, কলিঙ্গ, মগধ, মিথিলা, ত্রিহুত, পাটলিপুত্র, অবন্তী, মৎস্য, কান্যকুব্জ প্রভৃতি দেশে অতি নিপুণতার সাথে চৌর্যবৃত্তি করতে থাকে এবং অশেষ ধনরত্নের অধিকারী হয়ে সে এখানে প্রাসাদসম এক বিরাট অট্টালিকা নির্মাণ করে। জনশ্রুতি আছে যে, তার অট্টালিকা আশপাশ এলাকা জুড়ে ছোট নদী বেষ্টিত ছিল এবং নদীতে সোনার নৌকায় সে যাতায়াত করতো।
একবার মগধ দেশের পূর্ব প্রান্তে চুরি করতে গিয়ে সে প্রায় ধরা পড়ে যায়। প্রাণভয়ে অশ্বারোহণে অতি দ্রুতগতিতে গৃহাভিমুখে প্রত্যাবর্তন করতে থাকলে মগধরাজের সৈন্যরাও তার পিছে পিছে ধাওয়া করেন। ছুটতে ছুটতে সে তার প্রসাদে এসে প্রবেশ করলে পশ্চাদ্ধাবনকারীরা তার প্রাসাদের সামনে এসে তাজ্জব হয়ে বলেন, 'এটাতো রাজ প্রাসাদ, চোর কই?' এবং 'চোরকই' 'চোরকই' বলে তারা চেঁচাতে থাকেন। সেই থেকেই নাকি এ স্থানের নাম হয় চরকাই (<চরকই<চোরকই)। এই চোর চক্রবর্তী নাম সম্পর্কে বলা যেতে পারে যে, ইমারতটি বহুকাল আগে পরিত্যক্ত হবার পরে কোনো এক সময়ে হয়তো এখানে চোর-ডাকাতের আড্ডা গড়ে ওঠে। তাদের মধ্যে কোন একজন হয়তো নিজ ব্যবসায়ের ক্ষেত্রে অসামান্য কৃতিত্বের জন্য 'চোর চক্রবর্তী' (অর্থাৎ চোরদের শিরোমণি) আখ্যা লাভ করে। সেই স্বনামধন্য 'চোর চক্রবর্তী' মশায়ের নামের সঙ্গে জড়িত হয়ে এ স্থানের চোর চক্রবর্তী নামকরণ হয়ে থাকতে পারে এবং পরে এ স্থান বোধহয় এ নামেই পরিচিত হয়ে ওঠে। এ চোর চক্রবর্তী থেকেই চরকাই নামের উদ্ভব বলে ধারণা করা যায়। এ অঞ্চলে এটি একটি প্রাচীন ধ্বংসাবশেষ দুর্গ। মাটির ঢিবিটি বাংলাদেশ প্রত্নতত্ত্ব অধিদপ্তরের এর তালিকাভুক্ত একটি প্রত্নতাত্ত্বিক স্থাপনা। ১৯৬৮ সালে উৎখননের কাজ শুরু হয়। বাংলাদেশ সরকারের জাদুঘর ও প্রত্নতত্ত্ব বিভাগের সংরক্ষিত পুরাকীর্তি হিসেবে স্বীকৃতি দেয়া হয়েছে। ১৮৮২ খ্রিষ্টাব্দে ব্রিটিশ শাসনামলে সেই চরকাই নামে রেলস্টেশন নির্মাণ হলে ১৯৯৪ খ্রিষ্টাব্দে ২৩ জুন চরকাই নাম পরিবর্তন করে বিরামপুর রেলস্টেশন নামকরণ করা হয়।
বিরামপুর
মোঘল সম্রাট আকবর বৈরামখানের অভিভাবকত্বে ১৫৫৬ খ্রিষ্টাব্দে পানিপথের ২য় যুদ্ধে জয়লাভ করে দিল্লীর অধিপতি হন। বালেগ হয়ে বৈরামখানের অভিভাবকত্ব ছিন্ন করে মহামতি আকবর ১৫৭৬ খ্রিষ্টাব্দে কররানীকে পরাভুত করে বাংলা জয় করেন।
কথিত আছে, আকবরের সময় বাংলার বারো ভুঁইয়াদের মধ্যে পাতরদাস নামক এক শক্তিশালী রাজা ছিলেন। তার রাজধানী ছিল এই এলাকায়। রাজা পাতরদাস মোগল সেনাপতি বৈরাম খাঁর নিকট যুদ্ধে পরাজয় বরণ করেন। সেনাপতি বৈরাম খাঁর নামে এই এলাকার নাম হয় বিরামপুর।
আরেক ভাষ্যমতে, সম্রাট আকবর বিষ্ণুদত্তকে কান্নগো রুপে দিনাজপুরের রাজস্ব নির্ধারণ ও আদায়ের বন্দোবস্তের জন্য প্রেরণ করেন। বিষ্ণুদত্ত বৈরামখানের একনিষ্ঠ ভক্ত ছিলেন। অনেক ঐতিহাসিকের মতে এ ভক্ত বিষ্ণুদত্তই বৈরামখানের নামানুসারে ভোলাগঞ্জ নাম পরিবর্তন করে এ স্থানের নাম রাখেন বিরামপুর।
মুক্তিযুদ্ধে ভূমিকা
১৯৭১ এর মহান মুক্তিযুদ্ধে বিরামপুর উপজেলার রয়েছে এক অনন্য গৌরবগাঁথা। তৎকালীন ৭ নং সেক্টরের মেজর নাজমুল হূদা ও মেজর নুরুজ্জামানের নেতৃত্বে ভারতের তরঙ্গপুর সেক্টরে দেশ-মাতৃকার টানে ২৮০ জন মুক্তিযোদ্ধা প্রশিক্ষণ গ্রহণ করেন। অতঃপর সু-দীর্ঘ ৯ মাস প্রাণপণ যুদ্ধ করে বীর মুক্তিযোদ্ধারা বিরামপুরবাসীর সাহায্য নিয়ে ১৯৭১ সালের ৬ ডিসেম্বর পাক হানাদার বাহিনীর কবল থেকে বিরামপুরকে শত্রুমুক্ত করেন। এতে উপজেলার ২০ জন বীর মুক্তিযোদ্ধা শহীদ হন; পঙ্গু হন ০২ জন এবং যুদ্ধে মারাত্মক ভাবে আহত হন ১৩ জন। উল্লেখ্য যে, বিরামপুরের কেটরা হাট নামক স্থানে ১৯৭১ সালে মুক্তিযোদ্ধা ও পাকসেনাদের যুদ্ধে ৭ জন পাকসেনা এবং ১৬ জন বীর মুক্তিযোদ্ধা মারা যাওয়ার পর ৬ ডিসেম্বর বিরামপুর উপজেলা শত্রুমুক্ত হয়।
রণভূমি
বিরামপুরের গোহাটির কূয়া, ঘাটপাড় ব্রীজ, ২নং রাইস মিলের কুয়া, পূর্ব জগন্নাথপুরে আব্দুল ওয়াহেদের বাগান বাড়ি, ৪নং রাইচ মিলের কুয়াতে যুদ্ধ চলাকালীন পাক হানাদার বাহিনী গণহত্যা করে শহীদদের লাশ পুঁতে রাখে। তবে আজও নির্মিত হয়নি কোন স্মৃতিস্তম্ভ এবং এখন পর্যন্ত সরকারি স্বীকৃতি পাওয়া যায়নি। তবে মুক্তিযোদ্ধাদের প্রতি শ্রদ্ধা নিবেদনস্বরূপ নির্মিত হয়েছে উপজেলা মুক্তিযোদ্ধা কমপ্লেক্স ভবন।
প্রশাসনিক তথ্য
বিরামপুর উপজেলা দিনাজপুর-৬ আসনের অন্তর্ভুক্ত। দিনাজপুর-৬ আসনের বর্তমান সংসদ সদস্য হলেন শিবলি সাদিক। বিরামপুর উপজেলা চেয়ারম্যান হলেন মোঃ খাইরুল আলম রাজু। বিরামপুর উপজেলার পৌরসভার মেয়র হলেন মোঃ আক্কাস আলী । বিরামপুর উপজেলা নির্বাহী কর্মকর্তা হিসাবে মোঃ তৌহিদুর রহমান দায়িত্ব পালন করছেন। বিরামপুর উপজেলায় ১টি পৌরসভা, ৭টি ইউনিয়ন, ১৭১টি মৌজা ও ১৮৯টি গ্রাম রয়েছে।
প্রত্নতাত্ত্বিক ঐতিহ্য
বিরামপুর উপজেলার উত্তরে ১২ কিলোমিটার দুরে খানপুর প্রত্নতাত্ত্বিক নিদর্শন অষ্টাদশ শতকের জমিদার বাড়িসহ জমিদারের ১২শ বিঘা জমি বনজ ফলজ ও ওষুধি বাগান রয়েছে। অনুসন্ধানে জানা গেছে, ব্রিটিশরা অষ্টাদশ শতকে ফুলবাড়ি জমিদারের পক্ষে খাজনা আদায়কারী হিসাবে রাজকুমার সরকারকে বিরামপুরের রতনপুর কাচারীতে প্রেরণ করা হয়। এখান থেকে তিনি বিরামপুর, নবাবগঞ্জ, হাকিমপুর ও ফুলবাড়ী এলাকার প্রজাদের নিকট থেকে নৈপুণ্য ও যোগ্যতার সাথে খাজনা আদায় করতেন। আদায়কারী কর্মদক্ষতায় সন্তুষ্ট হয়ে জমিদার তার বোনের সাথে রাজকুমারের বিয়ে দেয় এবং সাড়ে ৬শ বিঘা জমিসহ রতনপুর কাচারী উপহার দেন। সাধারণ আদায়কারী থেকে জমিদার বনে রাজকুমার আরো অধিক অর্থসম্পদের নেশায় মেতে ওঠেন। অপরদিকে একই মৌজায় আড়াইশত একর জমি ও অঢেল অর্থের মালিক রঘুহাসদা নামের একজন প্রতাপশালী সাঁওতাল ছিলেন। রাজকুমার সুযোগ বুঝে সাঁওতাল বঘু হাসদার কাছ থেকে ৫ বস্তা কাঁচা টাকা ধারে নিয়ে অন্য জমিদারের আরো ৩শ একর জমি নিলামে ডেকে ৫০ একর ফলের বাগান দখল করে নিয়ে উপকারী রঘু হাসদাকে বিতাড়িত করেন। এলাকার একক জমিদার হিসেবে তৈরী করে সুদৃশ্য দ্বিতল বিশিষ্ট মনোরম অট্টালিকা। জানা যায়, নতুন জমিদার রাজকুমারের রতন কুমার ও রক্ষনী কুমার নামে দুই পুত্র সন্তানের মধ্যে ১৬ বছর বয়সের বড় ছেলে রতন কুমার মন্দিরের পুকুরে গোসল করতে গিয়ে মারা যায়। পুত্র শোকে কিছুদিন পর রাজকুমারের মৃত্যু ঘটলে ঊনবিংশ শতাব্দীর প্রথমার্ধে অঢেল সম্পদ, বাগান ও পুকুরসহ ১২শ বিঘা জমিদারী লাভ করেন রক্ষুনী রাজকুমার সরকার। বর্তমানে এখানে গড়ে উঠেছে একটি ইসলামিক মিশন হাসপাতাল, ১টি দাখিল মাদ্রাসা, মসজিদসহ বিশাল একটি পুকুর। জমিদারের তৈরীকৃত সুদৃশ্য দ্বিতল অট্টালিকাটিতে ইউনিয়ন ভূমি অফিস হিসেবে কাজ করছে। জেলা প্রশাসক রক্ষুনী বাবুর সম্পত্তি ১নং খাস খতিয়ানে অন্তর্ভুক্ত করেছেন। যুগ যুগ ধরে এই জমিদার বাড়ীটি মেরামত ও সংষ্কার না করায় তা ধ্বংস হতে চলছে।
জনসংখ্যার উপাত্ত
বিরামপুর উপজেলার মোট জনসংখ্যা ১,৫০,৬২০ জন। এদের মধ্যে পুরুষ ৭৭,৫১৭ জন এবং মহিলা ৭৩,১০৩ জন।
শিক্ষা
বিরামপুর উপজেলাকে দিনাজপুরের অন্যতম শিক্ষা কেন্দ্র হিসাবে ধরা হয়। দিনাজপুরের মধ্যে বিরামপুর শিক্ষা অঙ্গনে এক অনন্য নাম।
প্রাথমিক শিক্ষা
বিরামপুরে ১০টি প্রাথমিক সমাপনী পরীক্ষাকেন্দ্র রয়েছে। উপজেলার উল্লেখযোগ্য শিক্ষা প্রতিষ্ঠানগুলো হল শিয়ালা সরকারি প্রাথমিক বিদ্যালয়, বিরামপুর পৌর কিন্ডারগার্টেন স্কুল।
মাধ্যমিক শিক্ষা
বিরামপুর উপজেলার শিক্ষার হার ২০১৪ সাল অনুযায়ী ৮৭%। কাটলা দ্বি-মুখী উচ্চ বিদ্যালয়
কাটলা দ্বি-মুখী উচ্চ বিদ্যালয় বিরামপুর উপজেলার দক্ষিণাঞ্চলের শিক্ষার্থীদের জন্য একটি গুরুত্বপূর্ণ শিক্ষা প্রতিষ্ঠান। এটি বিরামপুর উপজেলার একটি অন্যতম স্বনামধন্য উচ্চ বিদ্যালয়।
অন্যান্য স্কুলের মধ্যে বিরামপুর আদর্শ হাই স্কুল,বিরামপুর পাইলট হাইস্কুল, শিবপুর হাইস্কুল এর খ্যাতি নান্দনিক রূপে বেড়ে চলেছে।
উচ্চমাধ্যমিক শিক্ষা
বিরামপুরে একটি সরকারি কলেজ রয়েছে । সেখানে একজন শিক্ষানুরাগী চাইলে অনার্স কোর্স সম্পন্ন করতে পারে। এছাড়াও পৌরশহরে বিরামপুর মহিলা কলেজ, বিএম কলেজ, বিজুল দারুল হুদা কামিল স্নাতকোত্তর মাদ্রাসা রয়েছে।
উপজাতি
বিরামপুর পৌর শহরে ৩৫ টি মাহালী পরিবার বাস করে। তারা বাঁশ দ্বারা বিভিন্ন সামগ্রী যেমন: কুলা, চালুন, ঢাকী, সেমাইয়ের খাঁচি, ডোল, টুকরী তৈরি ও বিক্রি করে জীবিকা নির্বাহ করে। তারা বংশ পরম্পরায় এই পেশায় নিয়োজিত আছে। এসব বাঁশের তৈরি সামগ্রীর ব্যাপক চাহিদা রয়েছে গ্রামাঞ্চলে। ফলে হাট-বাজারে এসব বাঁশজাত সামগ্রী প্রচুর বিক্রি হয়ে থাকে। এসব সামগ্রী তৈরি করতে মোড়ল ও মহাল বাঁশের প্রয়োজন হয়।
বিরামপুর জেলা দাবি
বিরামপুর ভৌগোলিক কারণে জেলা হবার যোগ্য দাবিদার। দিনাজপুর সদর অনেক দূরবর্তী হওয়ায় এটি ৪ থানার মানুষের প্রাণের দাবিতে রূপান্তরিত হয়েছে। পাশাপাশি দিনাজপুর সদর প্রায় ৬০ কি.মি হওয়ায় প্রশাসনিক বিকেন্দ্রীকরণ করার প্রয়োজনে বিরামপুরকে জেলা ঘোষণা এখন সময়ের দাবি।
অর্থনীতি
বিরামপুর একটি ব্যবসা প্রধান এলাকা। পাশ্ববর্তী চার উপজেলার বাণিজ্য কেন্দ্র হওয়ায় এখানে গড়ে উঠেছে খুচরা থেকে পাইকারী সহ নানা বিপণন দোকান। এখানে অনেক চাল কল, সেমাই কল, চিড়া কল ও অটো রাইস মিল উল্লেখযোগ্য। এখানকার প্রধান জীবিকা কৃষি এবং কৃষি উৎপাদ হল ধান । বিরামপুর উপজেলায় ১৯ টি হাট (সাপ্তাহিক বাজার) রয়েছে।
কৃষি
বিরামপুরে প্রধান কৃষি ফসল হল ধান। দিনাজপুরের দক্ষিণে বিরামপুর, ফুলবাড়ী, নবাবগঞ্জ, হাকিমপুর, ঘোড়াঘাট উপজেলার প্রধান চাষাবাদ আমন ধান, দ্বিতীয় বোরো, তৃতীয় স্থানে রয়েছে শাক-সবজির চাষ। এছাড়াও আলু, পিঁয়াজ, রসুন, মরিচ, পটল, বেগুন, ঝিঙ্গা, টমেটো, শিম, ফুলকপি এবং বাধাকপি চাষ হয়। শীতকালে এসব শাক-সবজি চাষ হয় বেশি।
আবহাওয়া
বিরামপুরের আবহাওয়া নাতিশীতোষ্ণ। তবে গরম কালে মাঝারি তীব্রতা ও শীতকালে শীতের তীব্রতা লক্ষণীয়। এছাড়া নদী আর প্রচুর গাছপালার উপস্থিতি থাকার কারণে বর্ষাকালে পরিমিত বৃষ্টি হয়।
নদ-নদী
বিরামপুরের কোল ঘেঁষে যমুনার একটি শাখা নদী চলে গিয়েছে। বিরামপুর উপজেলায় উল্লেখযোগ্য নদী ছোট যমুনা। বিরামপুর উপজেলাটি ছোট যমুনা নদীর তীরে অবস্থিত। নদীর এক তীরে পানি উন্নয়ন বোর্ড কর্তৃক বেড়ি বাঁধ নির্মাণ করা আছে। ছোট যমুনা নদীটির উৎপত্তি ফুলবাড়ী, নবাবগঞ্জ এবং ঘোড়াঘাট উপর দিয়ে বয়ে যাওয়া যমুনা নদীর শাখা নদী বিরামপুরের ছোট যমুনা নদী। তবে নদীতে যত্রতত্র বালি উত্তোলনের কারণে নদীর নাব্যতা হারানোর সম্ভাবনা রয়েছে।
ভাঙ্গা দিঘী
দিনাজপুরের বিরামপুর উপজেলার ২নং কাটলা ইউনিয়নের খিয়ার মামুদপুর মৌজায় ও পাটনচড়া বাজারের দক্ষিণে প্রতিবেশী রাষ্ট্র ভারতের সীমান্তবর্তী এলাকায় প্রায় ২৬ একরের দীর্ঘাকার এই দিঘীটি অবস্থিত।
উপজেলার মধ্যে যতগুলো বৃহৎ আকর্ষনীয় দিঘি রয়েছে তাঁরমধ্যে ভাঙ্গা দিঘি অন্যতম। নিকটবর্তী জায়গাগুলিসহ দিঘীটির চারপাশের পাড় গুলো অত্যন্ত মনোমুগ্ধকর ও মনোরম হওয়ায় সহজেই দর্শনার্থীদের মন কেড়ে নেয়। সবচেয়ে মজার বিষয় হচ্ছে দিঘীটির পানি অত্যন্ত স্বচ্ছ। এই ভাঙ্গা দিঘি সংলগ্ন আমরুর বিল ও উত্তরে একটি সুইচগেট সহ আরও একটি ঐতিহ্যবাহী দিঘি রয়েছে যা সাগরদিঘী নামে পরিচিত। পাড়গুলো বেশ উঁচু ও চওড়া হওয়ায় শীত মৌসুমে দেশীসহ ও বিদেশ হতে নানা প্রজাতির ঝাঁকে ঝাঁকে অতিথি পাখির আগমনে যেন বিচিত্র পাখির মেলা বসে এই নয়নলোভা ভাঙ্গা দিঘীতে।
সাগর দিঘি
জনবহুল কাটলা বাজার হতে ইজিবাইক, ভ্যান রিক্সা হয়ে এই দর্শনীয় স্থানে যাওয়া যায়।
চিকিৎসাব্যবস্থা
বাংলাদেশ সরকারের স্বাস্থ্য মন্ত্রণালয়ের উদ্যোগে নির্মিত ৫০ শয্যা বিশিষ্ট বিরামপুর উপজেলা স্বাস্থ্য কমপ্লেক্স উচ্চবিত্ত থেকে নিম্নবিত্ত সকল স্তরের মানুষকে চিকিৎসা সেবা দিয়ে থাকে। পরবর্তীতে বিরামপুরে চিকিৎসাব্যবস্থা উন্নয়নের স্বার্থে বেসরকারি হাসপাতাল স্থাপন করা হয় পাশাপাশি অন্য শহর থেকে স্বনামধন্য ডাক্তার তাদের চেম্বার স্থাপন করেছে। এর মধ্যে উচ্চমানের স্বাস্থ্যসেবা প্রদান করে-
যোগাযোগ ব্যবস্থা
বিরামপুরে রাজধানী থেকে যোগাযোগ ব্যবস্থা বেশ সুবিধাজনক। ঢাকা থেকে এটি ৩০০ কিমি দূরে অবস্থিত । মহানগরী থেকে এখানে দুটি প্রধান উপায়ে যাওয়া যায়।
রেলওয়ে মাধ্যম
বিরামপুর রেলওয়ে স্টেশনে উত্তরবঙ্গগামী সকল ট্রেন বিরতি দেয়। ঢাকা হতে মোট ৩টি ট্রেন চলাচল করে।
সড়ক পরিবহন
তাছাড়াও ঢাকা-দিনাজপুর মহাসড়ক বিরামপুর এর উপর দিয়ে অতিক্রান্ত করেছে। সড়ক পথে ঢাকা, চট্টগ্রাম, সিলেট, বগুড়া, দিনাজপুর, রংপুর, রাজশাহীসহ দেশের বিভিন্ন ছোট-বড় শহরের সাথে বিরামপুর সরাসরি সংযুক্ত।
রবীন্দ্রসংগীতের তালিকা
এই পৃষ্ঠায় রবীন্দ্রসংগীতের একটি পূর্ণাঙ্গ তালিকা এই পৃষ্ঠায় দেওয়া হল:
সূরা হাশর
সূরা আল-হাশর‌(আরবি ভাষায়: الحشْر) মুসলমানদের ধর্মীয় গ্রন্থ কুরআনের ৫৯ তম সূরা, এর আয়াত অর্থাৎ বাক্য সংখ্যা ২৪। সূরা আল-হাশর‌ মদীনায় অবতীর্ণ হয়েছে।
নামকরণ
এই সূরাটির দ্বিতীয় আয়াতের أَخْرَجَ الَّذِينَ كَفَرُوا مِنْ أَهْلِ الْكِتَابِ مِنْ دِيَارِهِمْ لِأَوَّلِ الْحَشْرِ বাক্যাংশের الْحَشْرِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে الْحَشْرِ (‘হাশর‌’) শব্দটি আছে এটি সেই সূরা।
সরকারি কেশবপুর কলেজ
সরকারি কেশবপুর কলেজ বাংলাদেশের দক্ষিণাঞ্চলের খুলনা বিভাগের যশোর জেলার কেশবপুর উপজেলা শহরের মধু গেট এলাকায় অবস্থিত একটি স্নাতক শিক্ষাপ্রতিষ্ঠান। প্রতিষ্ঠাকালীন সময় এটি কেশবপুর কলেজ নামে পরিচিত ছিলো, যা ২০১৮ সালে থেকে বর্তমানে সরকারি কেশবপুর  কলেজ নামে পরিচিত হয়। বর্তমানে কলেজটি উচ্চ মাধ্যমিক, স্নাতক,এবং  সম্মান  শ্রেণীতে বিভিন্ন বিষয়ে পাঠ দান করা হয়। বর্তমানে প্রতিষ্ঠানটিতে প্রায় ৫ হাজার শিক্ষার্থী রয়েছে।
মালদ্বীপ-যুক্তরাষ্ট্র সম্পর্ক
মালদ্বীপ - যুক্তরাষ্ট্র সম্পর্ক বলতে মালদ্বীপ এবং যুক্তরাষ্ট্রের মধ্যে দ্বিপাক্ষিক সম্পর্ককে  বোঝায়।
ইতিহাস
১৯৬৬ সালে যুক্তরাজ্য থেকে মালদ্বীপ স্বাধীন হওয়ার পর থেকে মার্কিন যুক্তরাষ্ট্রের সাথে মালদ্বীপ প্রজাতন্ত্রের  বন্ধুত্বপূর্ণ সম্পর্ক রয়েছে। মার্কিন রাষ্ট্রদূত এবং শ্রীলঙ্কায় দূতাবাসের কিছু কর্মী মালদ্বীপে  পর্যায়ক্রমিক পরিদর্শন করেছিলেন।  যুক্তরাষ্ট্র মালদ্বীপের স্বাধীনতা এবং আঞ্চলিক অখণ্ডতাকে সমর্থন করে এবং ১৯৮৮ সালের নভেম্বরের অভ্যুত্থান প্রচেষ্টার সময় মালদ্বীপ সরকারের পক্ষে ভারতের সময়োপযোগী হস্তক্ষেপকে যুক্তরাষ্ট্র, প্রকাশ্যে সমর্থন করেছিল। মার্কিন নৌবাহিনী জাহাজগুলি সাম্প্রতিক বছরগুলিতে নিয়মিতভাবে মালেতে যাতায়াত করেছে ।অন্যদিকে মালদ্বীপ ২০০১-২০০২ সালে সন্ত্রাসবাদ এবং সন্ত্রাসবাদী অর্থায়নের বিরুদ্ধে লড়াইয়ের মার্কিন প্রচেষ্টাকে দৃঢ় জানিয়েছিল । থাম্ব|200x200পিক্সেল| ২০০৭ সালের নভেম্বরে প্রাক্তন রাষ্ট্রদূত রবার্ট ও. ব্ল্যাক, জুনিয়র মালদ্বীপের অর্থনৈতিক উন্নয়নে যুক্তরাষ্ট্রের অবদান মূলত আন্তর্জাতিক সংস্থা কর্মসূচির মাধ্যমে করা হয়েছে। ২০০৪ সালের ডিসেম্বরে সুনামির পরে, মার্কিন যুক্তরাষ্ট্র ও মালদ্বীপ পুনর্গঠনের সহায়তায় $,৮.৬ মিলিয়ন ডলার দ্বিপাক্ষিক সহায়তা চুক্তিতে স্বাক্ষর করেছিল। এই অর্থ আশ্রয় কেন্দ্র নির্মান, নর্দমা ব্যবস্থার উন্নয়ন, বৈদ্যুতিক  সুবিধাগুলি পুনর্নির্মাণ এবং অর্থ মন্ত্রণালয়ের পুনর্গঠনে সাহায্য করেছিল।। যুক্তরাষ্ট্র সরাসরি বিমানবন্দর পরিচালনা ও মাদকদ্রব্য নিরোধের প্রশিক্ষণের জন্য অর্থায়ন করেছে এবং সাম্প্রতিক বছরগুলিতে মালদ্বীপের রীতিনীতি, অভিবাসন এবং ড্রাগ-নিয়ন্ত্রণের প্রচেষ্টার জন্য মালদ্বীপকে ডেস্কটপ কম্পিউটার সরবরাহ করেছে। মার্কিন যুক্তরাষ্ট্র প্রতি বছর  স্বল্প সংখ্যক মালদ্বীপের সামরিক কর্মীদের প্রশিক্ষণ দেয়। প্রায় ১০ জন মার্কিন নাগরিক মালদ্বীপের বাসিন্দা; প্রায় ৫০০০ আমেরিকান প্রতি বছর  মালদ্বীপে যান।
আলাইনা বি. টেপলিটজ মালদ্বীপে নিযুক্ত মার্কিন যুক্তরাষ্ট্রের বর্তমান রাষ্ট্রদূত ।  বর্তমানে মালদ্বীপের মার্কিন দূতাবাসটি শ্রীলঙ্কার কলম্বোয় রয়েছে । পররাষ্ট্রমন্ত্রী মাইক পম্পেও মালদ্বীপ ভ্রমণের সময় ঘোষণা করেছিলেন  যুক্তরাষ্ট্র মালয়েতে একটি দূতাবাসের উদ্বোধন করবে। দূতাবাসের উদ্বোধনটি এমন একটি দেশে ক্রমবর্ধমান চীনা প্রভাবের বিরুদ্ধে লড়াই করবে যেটি গুরুত্বপূর্ণ জাহাজে রুটের মধ্যে অবস্থিত।
প্রতিরক্ষা
ইব্রাহিম মোহাম্মদ সোলিহ মালদ্বীপের রাষ্ট্রপতি নির্বাচিত হওয়ার পর থেকেই মার্কিন যুক্তরাষ্ট্র ও মালদ্বীপ তাদের সামরিক ও রাজনৈতিক সম্পর্ক আরও গভীর করে চলেছে । ২০২০ সালের সেপ্টেম্বরে মার্কিন যুক্তরাষ্ট্র এবং মালদ্বীপ ফিলাডেলফিয়ায় একে অপরের সাথে একটি প্রতিরক্ষা চুক্তি স্বাক্ষর করে। ২০১৩ সাল থেকে চুক্তিটি কার্যকর ছিল, তবে এর আগে ভারত সরকারের এই চুক্তির বিরোধীতার জন্য চুক্তিটি অবরুদ্ধ ছিল। ভারতীয় কর্মকর্তারা তখন থেকে এই চুক্তিকে স্বাগত জানিয়েছিলেন যখন তারা মালদ্বীপকে ইন্দো-প্রশান্ত মহাসাগরের অংশ হিসেবে স্বীকৃতি দিয়েছে। মালদ্বীপের সশস্ত্র বাহিনীর সক্ষমতা বাড়ানোর জন্য সামরিক সহায়তা প্রদানকারী কয়েকটি দেশগুলির মধ্যে যুক্তরাষ্ট্র একটি।
সাহায্য
মার্কিন যুক্তরাষ্ট্র, কোভিড-১৯ মহামারীর সময় মালদ্বীপে ৬০ টি ভেন্টিলেটর অনুদান দিয়েছিল। এছাড়া মহামারী চলাকালীন অর্থনৈতিক সহায়তার জন্য $২ মিলিয়ন ডলার এবং ব্যক্তিগত সুরক্ষামূলক সরঞ্জামের জন্য $১৫০,০০০ ডলার অনুদানও দিয়েছে।
রন আর্চার
রোনাল্ড গ্রাহাম রন আর্চার, এএম (Ron Archer; জন্ম: ২৫ অক্টোবর, ১৯৩৩ - মৃত্যু: ২৭ মে, ২০০৭) কুইন্সল্যান্ডের হাইগেট হিল এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার, ম্যাচ রেফারি ও প্রশাসক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতে তাকে দেখা যেতো। ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে দক্ষতা প্রদর্শন করেছিলেন ‘রন’ ডাকনামে পরিচিত রন আর্চার।
৯ জানুয়ারি, ২০০৬ তারিখে অস্ট্রেলিয়া-দক্ষিণ আফ্রিকার মধ্যকার টুয়েন্টি২০ আন্তর্জাতিকে আইসিসির ম্যাচ রেফারির দায়িত্বে ছিলেন।
প্রথম-শ্রেণীর ক্রিকেট
টেস্ট ক্রিকেট থেকে অবসর নিলেও ১৯৫৮-৫৯ মৌসুমে কুইন্সল্যান্ডের পক্ষে ব্যাটসম্যান হিসেবে খেলতে থাকেন। ৪০ ঊর্ধ্ব গড়ে রান তুলেন। কিন্তু গোড়ালির আঘাতের কারণে আর খেলতে পারেননি।
আন্তর্জাতিক ক্রিকেট
সমগ্র খেলোয়াড়ী জীবনে ১৯ টেস্টে অংশগ্রহণ করেছিলেন রন আর্চার। ৬ ফেব্রুয়ারি, ১৯৫৩ তারিখে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ১১ অক্টোবর, ১৯৫৬ তারিখে করাচীতে স্বাগতিক পাকিস্তানের বিপক্ষে সর্বশেষ টেস্টে অংশ নেন।
১৯৫২-৫৩ মৌসুমে মেলবোর্নে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষিক্ত হবার পর থেকেই অস্ট্রেলিয়ার নিয়মিত সদস্যের মর্যাদা পেয়েছিলেন। এ সময়ে তিনি ধ্রুপদী ঘরানার মাঝারিসারির ব্যাটসম্যান ও উদ্বোধনী বোলারের দায়িত্ব পালন করতেন। ১৯৫৪-৫৫ মৌসুমে ইংরেজ দল অস্ট্রেলিয়ায় খেলতে আসে। এ সিরিজে ১৬.৫৩ গড়ে ১৩ উইকেট পেয়েছিলেন ও বোলিং গড়ে দলের শীর্ষস্থানীয় বোলারের মর্যাদাপ্রাপ্ত হন। সিডনিতে অনুষ্ঠিত সিরিজের দ্বিতীয় টেস্টে ৩/১২ ও ৩/৫৩ লাভের পাশাপাশি অস্ট্রেলিয়ার প্রথম ইনিংসে ৪৯ রানের সর্বোচ্চ রান তুলেন।
ওয়েস্ট ইন্ডিজ গমন, ১৯৫৪-৫৫
ধীরলয়ে শুরু করলেও ১৯৫৪-৫৫ মৌসুমে ওয়েস্ট ইন্ডিজ গমনে ত্রিনিদাদে ৮৪, ব্রিজটাউনে ৯৮ ও জ্যামাইকার কিংস্টনে অভিষেক টেস্ট শতরান করেন। ঐ সিরিজে ৬০.৬৬ গড়ে ৩৬৪ রান তুলেন। ইংল্যান্ডের বিপক্ষে ২৫.০৫ গড়ে ১৮ উইকেট নিয়ে আদর্শ অল-রাউন্ডারের ভূমিকায় অবতীর্ণ হয়েছিলেন। কিন্তু, পাকিস্তানে আঘাতপ্রাপ্তির ফলে দেশে ফিরে আসতে বাধ্য হন তিনি।
১৯৫৬ সালে অস্ট্রেলিয়া দলের সাথে পাকিস্তান গমন করেন। করাচীতে সিরিজের একমাত্র টেস্টে হাঁটুতে গুরুতর জখমপ্রাপ্ত হন। ফলশ্রুতিতে মাত্র ২৩ বছর বয়সেই তাকে খেলার জগৎ থেকে অকালে অবসর গ্রহণ করতে হয়েছিল।
অবসর
ক্রিকেট খেলা থেকে অবসর গ্রহণের পর টেলিভিশন নির্বাহী হিসেবে কাজ করেন। এছাড়াও, ক্রিকেট অস্ট্রেলিয়ার আচরণবিধি নিয়ন্ত্রণ কমিশনার ও আইসিসি মনোনীত ম্যাচ রেফারি হিসেবে অংশ নেন। ক্রিকেট খেলায় অসামান্য অবদান রাখার প্রেক্ষিতে কুইন্সল্যান্ড ক্রিকেট অ্যাসোসিয়েশনের আজীবন সদস্যরূপে অন্তর্ভুক্ত হন।
১২ জুন, ১৯৯৫ তারিখে সম্প্রদায়, ক্রিকেট ও ব্যবসায়িক ক্ষেত্রে অসামান্য অবদানের স্বীকৃতিস্বরূপ রন আর্চারকে মেম্বার অব দি অর্ডার অব অস্ট্রেলিয়া উপাধিতে ভূষিত করা হয়। ১৪ জুলাই, ২০০০ তারিখে ক্রিকেটে অসামান্য অর্জনের স্বীকৃতিদানে অস্ট্রেলিয়ান স্পোর্টস মেডেল পুরস্কারে ভূষিত করা হয়। ২০০৯ সালে কুইন্সল্যান্ড স্পোর্ট হল অব ফেমে মরণোত্তর অন্তর্ভুক্ত করা হয়।
দেহাবসান
২৭ মে, ২০০৭ তারিখে ৭৩ বছর বয়সে ব্রিসবেনে রন আর্চারের দেহাবসান ঘটে। অস্ট্রেলিয়ার পক্ষে টেস্ট ক্রিকেটে অংশগ্রহণকারী কেন আর্চার সম্পর্কে তার কনিষ্ঠ ভ্রাতা ছিলেন।
গঞ্জ
গঞ্জ একটি দেশী শব্দ। গঞ্জ শব্দের সাধারণ অর্থ ধন-সম্পদ, ভাণ্ডার বা গুদাম। এর অন্য অর্থ বাজার বা ছোট শহর হিসেবেও প্রচলিত, যেখানে বিভিন্ন পণ্যের আড়ত বা গুদাম থাকে। ইরান, আফগানিস্তান এবং দক্ষিণ এশিয়ায় স্থান-নামের প্রত্যয়স্বরুপ গঞ্জ শব্দের বহুল প্রচলন আছে। বাংলাদেশে গঞ্জ প্রত্যয়যুক্ত ৯টি জেলা এবং ৫৮টি উপজেলা আছে।
পুষ্টি
উদ্ভিদের পুষ্টি
উদ্ভিদ মাটি ও পরিবেশ থেকে তার স্বাভাবিক বৃদ্ধি, শরীরবৃত্তীয় কাজ ও প্রজননের জন্য যেসব পুষ্টি উপাদান গ্রহণ করে তাই উদ্ভিদ পুষ্টি৷ উদ্ভিদের পুষ্টির উৎস বায়ুমণ্ডল, জল ও মাটি৷ এর ধরন দুটি,
এর অভাবজনিত রোগগুলো হলোঃ ক্লোরোসিস, পাতার শীর্ষ ও কিনারা হলুদ রং ধারণ, ডাইব্যাক, পাতা বিবর্ণ হওয়া, কচি পাতায় ক্লোরোসিস, পাতা বিকৃতি হয়।
আরো দেখুন
• খাদ্য
• স্বাস্থ্য
• শাক সবজি
• ফাস্ট ফুড
• শর্করা
• ভিটামিন
• প্রোটিন
• স্নেহ পদার্থ
• উৎসেচক
• অতিস্থূলতা
• বহুমূত্র রোগ
বদর আল-মাওয়িদের অভিযান
বদরে তৃতীয়বারের মতো মুহাম্মদ যে অভিযানের নেতৃত্ব দিয়েছিলেন সেটিকে বদর আল-মাওয়াইদের অভিযান বলা হয়। আধুনিক ঐতিহাসিকদের মতে, এই ঘটনাটি ৬২৫ সালের অক্টোবর মাসের। যদিও প্রাথমিক সূত্রে বেশ কিছু বিকল্প তারিখ পাওয়া যায়।
মুসলিম পণ্ডিত সাফিউর রহমান আল মুবারকপুরীর মতে, উহুদ যুদ্ধের এক বছর পর এই অভিযানটি হয়েছিল। মুসলমানদের জন্য সময় এসে গিয়েছিল এটা জানান দেয়ার জন্য যে, মুশরিকদের সাথে তুলনায় কোন দল বেঁচে যাওয়ার জন্য উপযুক্ত।
আক্রমণটি মুসলমানদের তাদের সামরিক খ্যাতি, তাদের মর্যাদা পুনরুদ্ধার করতে সাহায্য করেছিল এবং উহুদের যুদ্ধে পরাজয়ের পর সমগ্র আরবে তাদের শ্রেষ্ঠত্ব প্রমান সক্ষম হয়েছিল। এই ঘটনা সম্পর্কে আয়াত ৩:১৭৩-১৭৬ ও সহিহ বুখারি হাদিস সংগ্রহে উল্লেখ করা হয়েছে।
পটভূমি
উইলিয়াম মুর-এর মতে, দুটি বিরোধী শক্তি বদরে আবার মিলিত হয়েছিল, এবং সেই বছর একটি বড় খরা হয়েছিল। মক্কার বাহিনীর নেতা আবু সুফিয়ান সেই মৈসুমে যুদ্ধ করতে চাননি, এবং যুদ্ধকে অন্যের দিকে পিছিয়ে দিতে চেয়েছিলেন। তাই আবু সুফিয়ান একটি নিরপেক্ষ গোত্রের নুয়াম নামের একজনকে বলেছিলেন যে মুহাম্মদকে আটকানোর জন্য মক্কার বাহিনীর অতিরঞ্জিত রকমের একটি বিবরণ দিতে। নুয়ামের অতিরঞ্জিত বর্ননা শুনে কিছু মুসলমান ভয় পেয়েছিলেন এবং যুদ্ধের প্রতি ঝোঁক কমে গিয়েছিল।  মুহাম্মদ, এই কাপুরুষতা প্রত্যাখ্যান করেন এবং শপথ ​​ঘোষণা করেন যে তিনি বদরে যাবেন, যদিও তাকে একাই যেতে হয়। তার সাহসী ঘোষনা অন্যদের আত্নবিশ্বাস এতটাই বাড়িয়ে দিয়েছিল যে, তিনি বরং আরও দ্বিগুন পরিমান সৈন্য সংগ্রহ করতে সক্ষম হয়েছিলেন।
আক্রমন
আবু সুফিয়ানের বাহিনীতে ছিল ২০০০ পদাতিক এবং ৫০ জন অশ্বারোহী। তারা মক্কা থেকে কিছু দূরে মার আয- জাহরানে পৌঁছে মিজান্না নামক একটি জলের স্থানে শিবির স্থাপন করে । আসন্ন যুদ্ধের পরিণতি সম্পর্কে অনিচ্ছুক, নিরুৎসাহিত এবং অত্যন্ত আতঙ্কিত হয়ে, আবু সুফিয়ান তার লোকদের দিকে ফিরে আসেন এবং তার লোকদের যুদ্ধে যেতে নিরুৎসাহিত করার জন্য কাপুরুষতা-ভিত্তিক, তুচ্ছ অজুহাত শুরু করেন, বলেন:
তার সৈন্যবাহিনীও একই ভয় এবং আশংকার মধ্যে আবিষ্ট ছিল, কারণ তারা সামান্যতম দ্বিধা ছাড়াই তাকে সহজেই মেনে নিয়েছিল।
বদরে মুসলমান বাহিনী শত্রুর জন্য আট দিন অবস্থান করেছিল। তারা পণ্য বিক্রি করে এবং এর থেকে দ্বিগুণ মূল্য উপার্জন করে তাদের থাকার সুযোগ নিয়েছে। যখন মুশরিকরা যুদ্ধে অস্বীকৃতি জানায়, তখন ক্ষমতার ভারসাম্য মুসলমানদের পক্ষে চলে গেল। তারা এইভাবে তাদের সামরিক খ্যাতি ও মর্যাদা পুনরুদ্ধার করে এবং গোটা আরবে তাদের উপস্থিতিকে জানান দেয়।
আলী ইবনে আবু তালিবের আল-ফুলস অভিযান
বনু তাই গোত্রের বিরুদ্ধে আলী ইবনে আবি তালিবের অভিযান, আগস্ট ৬৩০ খ্রিস্টাব্দ, ৯হিঃ, ইসলামী ক্যালেন্ডারের দ্বিতীয় মাসে সংঘটিত হয়। পৌত্তলিক দেবতা আল-ফুলস (আল-কুল্লুস) এর মূর্তি (মূর্তি) ধ্বংস করা।
বনু তাই
বনু তাই মূর্তিপূজা এবং খ্রিস্টান ধর্মের মধ্যে বিভক্ত একটি উপজাতি ছিল। গোত্রের প্রধান ছিলেন হাতিম তাই, তিনি তার উদারতার কারণে খ্যাতি অর্জন করেছিলেন এবং ইসলামের বিশ্বকোষ অনুসারে, সে সময় আরবের একজন মহান নায়ক হিসাবে খ্যাতি অর্জন করেছিলেন। হাতেমের স্থলাভিষিক্ত হন আদি, যিনি তার বাবার পদাঙ্ক অনুসরণ করার চেষ্টা করেছিলেন।  আদি খুব ধার্মিক ছিল।
অভিযান
মুহাম্মদ আলী ইবনে আবি তালিবকে ১৫০ জন লোকের সাথে পাঠান পৌত্তলিক দেবতা আল-ফুলস (আল-কুল্লুস) এর মূর্তি (মূর্তি) ধ্বংস করার জন্য, যা বনু তাইয়ের লোকেরা পূজা করত। ১০০ জন মুসলিম যোদ্ধা ছিলেন উটের পিঠে এবং বাকিরা ঘোড়ায়। আলী তার সাথে একটি কালো পতাকা এবং একটি সাদা ব্যানার নিয়েছিলেন।  আদি বিন হাতেম (গোত্র প্রধান) সিরিয়ায় পালিয়ে যান।
জেবুস অবরোধ
জেবুস অবরোধ হল বাইবেলে বর্ণনাকৃত রাজা দায়ূদের নেতৃত্বে ইস্রায়েলীয়দের একটি সামরিক অবরোধ যেটি ঘটেছিল ইসরায়েলে এবং ইস্রায়েলীয়রা এই অভিযানে কেনানীয় জেরুসালেম শহরটি জয়লাভ করে যা তখন জেবুস (יבוס Yəḇūs, "মাড়াইয়ের তল") নামে পরিচিত ছিল। ইস্রায়েলীয়রা একটি অতর্কিত আক্রমণের মাধ্যমে শহরে প্রবেশ করে। ইস্রায়েলের রাজধানী করার পর জেবুসকে নতুন নাম দায়ূদ নগর দেওয়া হয়।
জেরুসালেমকে জেবুসের সাথে চিহ্নিতকরণ বেশ বিতর্কিত। নিলস পিটার লেমকে উল্লেখ করেছেন যে প্রাচীন মধ্যপ্রাচ্যে বাইবেল বহির্ভূত জেরুসালেম নামটির উল্লেখগুলো জেরুসালেম নামক শহরটিকে নির্দেশ করে, উদাহরণ হিসেবে রয়েছে খ্রিস্টপূর্ব ১৪ শতকের আমানরা অক্ষর জেরুজালেমকে "উরাসালিমমু" হিসেবে উল্লেখ করেছে। তিনি বলেন যে "পুরনো নিয়মের বাইরে জেবুস এবং জেবুসীয়দের কোনও প্রমাণ নেই৷ কিছু গবেষক জেবুস ও জেরুজালেম দুটিকে পৃথক জায়গা বলে মনে করেন; অন্য গবেষকরা ঐতিহাসিক পটভূমি বিহীন জেবুস নামটিকে এক ধরনের ছদ্ম-জাতিগত নাম হিসাবে দেখতে পছন্দ করেন।"
বাইবেলীয় বর্ণনা
জেবুস অবরোধের কথা ২ শমুয়েল ৫ এবং ১ বংশাবলি ১১-এ সাদৃশ্যপূর্ণ শব্দের সাথে উল্লেখ করা হয়েছে:
রোভেনা মারকু
রোভেনা মারকু (জন্ম ২১শে মে, ১৯৮৭ স্কোডেরে) আলবানিয়ার একজন অলিম্পিক ফ্রিস্টাইল সাঁতারু। তিনি ২০০৪ ও ২০০৮ অলিম্পিকে দেশের প্রতিনিধিত্ব করেন।
বেজিং-এর ২০০৮ অলিম্পিকে তিনি ৫০মিটার ফ্রিস্টাইল বিভাগে ২৮.১৫সেকেন্ড সময়ে নতুন আলবানীয় রেকর্ড গড়েন। আগের রেকর্ডটিও তার দখলে ছিল ২৮.৭৯সেকেন্ড সময়ের। ৫৮তম স্থানে তিনি ২০০৮ অলিম্পিক শেষ করেন।
এছাড়া তিনি ২০০৭ বিশ্ব চ্যাম্পিয়নশিপে ৫০মিটার ফ্রিস্টাইল ও ৫০মিটার ব্রেস্টস্ট্রোক; এবং ২০০৫ ভূমধ্যসাগরীয় গেমসে অংশগ্রহণ করেছেন।
ব্রেন্ডন কুরুপ্পু
ডন সার্ধ ব্রেন্ডন প্রিয়ন্তা কুরুপ্পু (பிரண்டன் குருப்பு; জন্ম: ৫ জানুয়ারি, ১৯৬২) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯১ সময়কালে শ্রীলঙ্কা দলের পক্ষে আন্তর্জাতিক ক্রিকেটে অংশ নিয়েছেন।
দলে তিনি মূলতঃ উইকেট-রক্ষণের কাজে নিয়োজিত থাকতেন। পাশাপাশি উদ্বোধনী ব্যাটসম্যান হিসেবেও সফলতা পেয়েছেন ব্রেন্ডন কুরুপ্পু।
আন্তর্জাতিক ক্রিকেট
৫ জানুয়ারি, ১৯৬২ তারিখে কলম্বোয় জন্মগ্রহণ করেন ব্রেন্ডন কুরুপ্পু। ঘরোয়া প্রথম-শ্রেণীর ক্রিকেটে ব্লুমফিল্ড ক্রিকেট ও অ্যাথলেটিক এবং বার্গার রিক্রিয়েশন ক্লাবে খেলেন। ১৯৮৩ থেকে ১৯৯০ সময়কালে ৫৪টি একদিনের আন্তর্জাতিকে নিয়মিত অংশগ্রহণ করেছেন। কিন্তু টেস্ট জীবনে তেমন সফলতা লাভ করতে পারেননি। তবে, কলম্বোয় একটি কার্যকরী ইনিংস খেলেছেন। টেস্ট ক্রিকেট অভিষেকে ২০১ রান তুলে নিজস্ব প্রথম সেঞ্চুরি ও শ্রীলঙ্কার পক্ষে অভিষেকে প্রথম ডাবল করেছেন তিনি।
ক্রিকেট বিশ্বকাপ
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরের মাধ্যমে আন্তর্জাতিক ক্রীড়াঙ্গনে অংশগ্রহণ ঘটে তার। পাকিস্তানের বিপক্ষে দুই ছক্কা ও সাত চার সহযোগে নিজস্ব সেরা ৭২ রান তুলেন। কিন্তু তার দল ৫০ রানের ব্যবধানে পরাজিত হয়েছিল। পরবর্তী তিন খেলায় তার ভূমিকা সন্তোষজনক ছিল না। ৩০-এর কোটা অতিক্রম করতে ব্যর্থ হন। সবগুলোতেই তার দল পরাজিত হয়েছিল। কিন্তু ডার্বিতে নিউজিল্যান্ডের বিপক্ষে পুনরায় নিজের ক্রীড়াশৈলী প্রদর্শনে এগিয়ে আসেন ও ৬২ রান তুলেন। ১৮২ রানের লক্ষ্যমাত্রায় শ্রীলঙ্কা ৩ উইকেটে জয় পায় যা প্রতিযোগিতার একমাত্র জয় ছিল।
বিশ্বকাপের পর কুরুপ্পু দলে আসা-যাওয়ার পালায় ছিলেন। ১৯৮৬ সালের পূর্ব-পর্যন্ত দলের নিয়মিত উইকেট-রক্ষক হিসেবে নিজেকে মেলে ধরতে পারেননি। এশিয়া কাপে পাকিস্তান ও বাংলাদেশের বিপক্ষে খেলার সুযোগ ঘটে তার। উভয় খেলায় দল জয় পেলেও নিজের সামর্থ্যতার প্রকাশ ঘটাননি।
টেস্ট ক্রিকেট
শীত মৌসুমে ১৬ এপ্রিল, ১৯৮৭ তারিখে সফরকারী নিউজিল্যান্ডের বিপক্ষে কলম্বো ক্রিকেট ক্লাব গ্রাউন্ডে টেস্ট ক্রিকেট অভিষেক ঘটে তার। গাই ডি অলউইসের ব্যাটে ব্যর্থতায় দল নির্বাচকমণ্ডলী তাকে এ সুযোগ দেয়। বৃষ্টিবিঘ্নিত খেলায় সিরিজের প্রথম টেস্টে রিচার্ড হ্যাডলি ও ইয়ান চ্যাটফিল্ডের ন্যায় প্রতিষ্ঠিত বোলারদেরকে মোকাবেলা করে কুরুপ্পু দ্বিতীয় দিনে প্রথম-শ্রেণীর ক্রিকেটে তার প্রথম সেঞ্চুরি হাঁকান। ১৯৮৪ সালে সিদাথ ওয়েতিমুনি ইংল্যান্ডের বিপক্ষে ১৯০ রান তোলার পর তিনি টেস্টে ব্যক্তিগত সর্বোচ্চ অপরাজিত ২০১ রান তুলে নতুন শ্রীলঙ্কান রেকর্ড গড়েন। দীর্ঘ ৭৭৭ মিনিট ক্রিজে অবস্থান করে প্রথম শ্রীলঙ্কান হিসেবে টেস্টে দ্বি-শতক হাঁকান। পরবর্তীতে আরও ছয়জন ব্যাটসম্যান এ কীর্তিগাঁথায় নিজেকে সম্পৃক্ত রেখেছেন। তবে দ্বি-শতকধারী ব্যাটসম্যানদের মধ্যে কুরুপ্পু সবচেয়ে কম টেস্টে অংশ নিয়েছেন।
হোটেলে অবস্থানকারী নিউজিল্যান্ড দলের কাছাকাছি এলাকায় বোমা বিস্ফোরণ ঘটলে নিরাপত্তার কথা চিন্তা করে উভয় দল পারস্পরিক সম্মতিক্রমে সিরিজের বাদ-বাকী খেলাগুলো থেকে নিজেদেরকে বিরত রাখে। তাস্বত্ত্বেও তার অবদানের কথা স্বীকার করে নির্বাচকমণ্ডলী জানুয়ারি, ১৯৮৮ সালে ত্রি-দেশীয় বিশ্ব সিরিজ প্রতিযোগিতা শেষে তাকে ওডিআই দলে নিয়মিতভাবে রাখেন। কিন্তু ব্যাট হাতে তেমন কিছু করতে পারেননি।
ছন্দপতন
অক্টোবর, ১৯৮৯ সালে নেহেরু কাপে পুনরায় বিপর্যস্ত হন। সর্বসাকুল্যে পাঁচ খেলায় তিনি মাত্র ৩৬ রান তুলতে পেরেছিলেন। পাশাপাশি ছয়-দেশীয় ঐ প্রতিযোগিতায় শ্রীলঙ্কা দল সর্বনিম্ন স্থান দখল করে। স্বাভাবিকভাবেই কুরুপ্পুকে দল থেকে বাদ দেয়া হয় ও হাসান তিলকরত্নের দলে প্রবেশের সুযোগ লাভ হয়।
পরবর্তীতে অবশ্য ১৯৯১ সালে তাকে শেষবারের মতো ইংল্যান্ড সফরে উদ্বোধনী ব্যাটসম্যানরূপে টেস্ট খেলতে দেখা যায়। শ্রীলঙ্কা ১৩৭ রানের ব্যবধানে হারে ও তিনি ৫ এবং ২১ রান তুলেছিলেন।
অবসর
ক্রিকেট খেলা থেকে দূরে চলে গেলেও শ্রীলঙ্কা ক্রিকেটে নিজেকে সম্পৃক্ত রাখেন। ২০০৪ সালের শেষদিকে পাকিস্তান ও নিউজিল্যান্ড সফরে অন্তর্বর্তীকালীন দলীয় ম্যানেজার মনোনীত হন। বর্তমানে মালদ্বীপ জাতীয় ক্রিকেট দলের কোচের দায়িত্বে রয়েছেন তিনি।
ফ্রান্সে হিন্দুধর্ম
ফ্রান্সে হিন্দুধর্মের প্রভাব
ফরাসি মানুষ যারা হিন্দু ছিলেন বা হিন্দুধর্ম দ্বারা প্রভাবিত ছিলেন তাদের মধ্যে ভিক্টর কাজিন,  আলেকজান্দ্রা ডেভিড-নেল,  পল গোগাঁ, রনে গেনো, জুলেস মিশেলেট, মিররা রিচার্ড (শ্রীমা), রোম্যাঁ রোলাঁ, সতপ্রেম, পোল ভের্লেন, ফ্রাঁসোয়া গওতিয়ে এবং ভলতেয়ার অন্তর্ভুক্ত।
এখানে বহুবছর ধরে জাকজমক ভাবে দুর্গা পূজা অনুষ্ঠিত হয়। ২০২২ সালেও ফ্রান্সজুড়ে ১২টি মণ্ডপে দুর্গা পূজা অর্চনা, অঞ্জলি প্রদান, প্রসাদ বিতরণ, সাংস্কৃতিক অনুষ্ঠানসহ নানা আয়োজনে উদযাপিত হয়।
মার্টিনিকে হিন্দুধর্ম
ইন্দো-মার্টিনিকুয়েদরা মার্টিনিকে হিন্দুধর্ম অনুসরণ করে। যদিও ইন্দো-মার্টিনিকুয়েস মার্টিনিক দ্বীপের জনসংখ্যার প্রায় 10% নিয়ে গঠিত, তবে এদের মধ্যে মাত্র 15% হিন্দু।
ফরাসি গায়ানায় হিন্দুধর্ম
2010 সালের হিসাবে, ফরাসি গুয়ানার জনসংখ্যার 1.6% হিন্দু ধর্ম অনুসরণ করে। এটি বেশিরভাগ ইন্দো-গুয়ানিজের বংশধরদের দ্বারা চর্চা করা হয়, যারা 2014 সালে প্রায় 360,000 ছিল।
রিইউনিয়নে হিন্দুধর্ম
ফরাসী সরকার ধর্মীয় অনুষঙ্গের কোন পরিসংখ্যান সংগ্রহ করেনি। এই কারণে, রিইউনিয়নে কতজন হিন্দু আছে তা সঠিকভাবে জানা অসম্ভব। হিন্দুদের অনুশীলনের অনুমান করা হয় 6.7%  থেকে 10.7% পর্যন্ত হযতে পারে। রিইউনিয়নের প্রায় 59% গুজরাটি, 40% পাঞ্জাবি, 10% তামিল হিন্দু। এখানে বেশিরভাগ বড় শহরে কার্যকরী হিন্দু মন্দির রয়েছে।
গুয়াদেলুপে হিন্দুধর্ম
গুয়াদেলুপে কিছু ইন্দো-গুয়াডেলোপিয়ানরা হিন্দুধর্ম পালন করে। একটি পরিসংখ্যান অনুসারে, গুয়াডেলোপীয়দের 0.5% দ্বারা হিন্দু ধর্ম অনুসরণ করা হয়।
১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
প্রেক্ষাপট
১৯২৬ সালে তৎকালীন ইম্পেরিয়াল ক্রিকেট কনফারেন্সে (বর্তমানে - আন্তর্জাতিক ক্রিকেট কাউন্সিল) প্রথমবারের মতো ভারত, নিউজিল্যান্ড এবং ওয়েস্ট ইন্ডিজ থেকে আসা উপস্থিত প্রতিনিধিদেরকে অনুমোদন করে। এ তিনটি দেশকে নিজেদের ক্রিকেট বোর্ড গঠনের জন্য আমন্ত্রণ জানায় যাতে তারা টেস্ট খেলার জন্য নির্বাচিত প্রতিনিধিত্বমূলক দল পাঠাতে পারে। এরফলে ইংল্যান্ড, অস্ট্রেলিয়া ও দক্ষিণ আফ্রিকার বিপক্ষে প্রতিদ্বন্দ্বিতা করার সুযোগ পাবে।
এই তিনটি নতুন টেস্টভূক্ত দেশের মধ্যে ওয়েস্ট ইন্ডিজ দল ১৯২৮ সালে ইংল্যান্ড খেলতে যায়। ১৯২৩ সালে ওয়েস্ট ইন্ডিজ দলের ইংল্যান্ড গমনে ১২ খেলায় জয়লাভ এর প্রধান চাবিকাঠি ছিল।
দলীয় সদস্য
ওয়েস্ট ইন্ডিজ দলে ১৭জন খেলোয়াড়ের অংশগ্রহণ ছিল। জ্যামাইকা, ত্রিনিদাদ ও ব্রিটিশ গায়ানা থেকে চারজন করে এবং বার্বাডোস থেকে পাঁচজন খেলোয়াড়কে অন্তর্ভুক্ত করা হয়েছিল। ১৯২৩ সালের সফরকারী দলের সহঃঅধিনায়কের দায়িত্বে থাকা কার্ল নুনেসকে অধিনায়কের দায়িত্ব প্রদান করা হয়।
খেলোয়াড়েরা হলেন:
১৭জন খেলোয়াড়ের মধ্যে জেমস নেবলেট ও আর্নেস্ট রে বাদে প্রত্যেকেই তিন টেস্টে গড়া সিরিজের কমপক্ষে একটি টেস্টে অংশগ্রহণ করেছিলেন। পরবর্তীতে অবশ্য নেবলেট ১৯৩৪-৩৫ মৌসুমে সফরকারী ইংল্যান্ডের বিপক্ষে একবার অংশগ্রহণ করার সুযোগ পেয়েছিলেন। কিন্তু, ভবিষ্যতের টেস্ট ক্রিকেটার অ্যালান রে’র পিতা আর্নেস্ট রে কোন টেস্ট খেলার সুযোগ পাননি।
১৭জন খেলোয়াড়ের মধ্যে নুনেস, ব্রাউন, চ্যালেনর, কনস্ট্যান্টাইন, ফার্নান্দেজ, ফ্রান্সিস ও স্মল - এ সাতজন ক্রিকেটার ১৯২৩ সালের ইংল্যান্ড সফরে এসেছিলেন। তবে, পাঁচ বছর বাদে চ্যালেনর, ফার্নান্দেজ ও স্মলের ন্যায় ব্যাটসম্যান পূর্বেকার সফরের সফলতার পুণরাবৃত্তি ঘটাতে পারেননি। বল হাতে ফ্রান্সিস ও ব্রাউন কম সফল ছিলেন। ১৯২৩ সালের শীর্ষসারির উইকেট-রক্ষক জর্জ ডিউহার্স্ট এ সফরে ছিলেন না। ফলশ্রুতিতে, নুনেসকে প্রধান উইকেট-রক্ষকের ভূমিকায় অবতীর্ণ হতে হয়েছিল।
প্রথম টেস্ট, লর্ডস, ২৩-২৬ জুন, ১৯২৮
জ্যাক হবস অসুস্থতার কারণে খেলতে পারেননি। ইংল্যান্ড দল টসে জয়লাভ করে। হার্বার্ট সাটক্লিফ ও চার্লি হলোস ব্যাটিং উদ্বোধনে নামেন। কনস্ট্যান্টাইন, গ্রিফিথ ও ফ্রান্সিস - এ তিনজন ওয়েস্ট ইন্ডিয়ান ফাস্ট বোলারের পাশাপাশি ব্রাউন স্বাগতিকদের অস্বস্তির কারণ হয়ে দাঁড়ান। নিয়মিতভাবে উইকেট পতন ঘটতে থাকে। তবে, রান খুবই দ্রুতগতিতে সংগৃহীত হচ্ছিল। আর্নেস্ট টিল্ডসলে ১২২ ও অধিনায়ক পার্সি চ্যাপম্যান ৫০ রান তুললে প্রথম দিন শেষে ইংল্যান্ড দল ৩৮২/৮ রান তুলে। কনস্ট্যান্টাইন ৪/৮২ করেন। দ্বিতীয় দিন সকালে খুব দ্রুত ইনিংস শেষ হয়। ওয়েস্ট ইন্ডিজের পক্ষে মার্টিন ও চ্যালেনর মধ্যাহ্নভোজনের বিরতিতে কোন উইকেটের পতন ছাড়াই ৭০ রানের জুটি গড়েন। এ জুটি ৮৬ রান তুলে মরিস টেটের বলে মার্টিন ৪৪ রানে বিদায় নেন। এরপর মাত্র ১০ রানের ব্যবধানে পাঁচ উইকেটের পতন ঘটে। নুনেস ৩৭ রান করেন। ভ্যালেন্স জাপ ও টিচ ফ্রিম্যান দুই ঘণ্টায় শেষ পাঁচ উইকেট ভাগাভাগি করে নেন। ফলো-অনের কবলে পড়ে ওয়েস্ট ইন্ডিজ দল। দ্বিতীয় ইনিংসে দলের অবস্থা আরও নাজুক পর্যায়ে উপনীত হয়। দ্বিতীয় দিন শেষে মাত্র ৪৪ রানে প্রথম ছয় উইকেট হারায় তারা। চূড়ান্ত দিন সকালে ৯০ মিনিট খেলা হয়। স্মল ৫২ ও ব্রাউন ৪৪ রান তুলে ১৬৬ রানে গুটিয়ে যায় সফরকারী দল।
দ্বিতীয় টেস্ট, ম্যানচেস্টার, ২১-২৪ জুলাই, ১৯২৮
সফরকারী দলে দুইটি পরিবর্তন আনা হয়েছিল। এ টেস্ট শুরুর তিনদিন পূর্বে ওরচেস্টারশায়ারের বিপক্ষে দুই-দিনের খেলায় হোড অপরাজিত ১৪৯ রান তুললে ও স্কটকে ফার্নান্দেজ ও স্মলের স্থলাভিষিক্ত করা হয়। নিষ্প্রাণ পিচে ওয়েস্ট ইন্ডিজ দল টসে জয়লাভ করে ব্যাটিংয়ে নামে। রোচ ব্যাটিংয়ের স্থান পরিবর্তন ঘটিয়ে উদ্বোধনে নামেন। তিনি ৫০ রান তুলেন। এ সময়ে চ্যালেনরের সাথে ৪৮ ও মার্টিনের সাথে ৪৬ রানের জুটি গড়েন। এক পর্যায়ে দলের সংগ্রহ ১৩৩/৬ হয়। এরপর ব্রাউন ও স্কট দলীয় সংগ্রহকে ২০০ টপকাতে সহায়তা করেন। ইংল্যান্ডের পক্ষে টিচ ফ্রিম্যান ৫৪ রান খরচায় পাঁচ উইকেট দখল করেন। সুস্থ হয়ে জ্যাক হবস খেলতে নামেন। হার্বার্ট সাটক্লিফের সাথে প্রথম উইকেট জুটিতে ১১৯ রান তুলেন। দ্রুত তিন উইকেটের পতনের পর ওয়ালি হ্যামন্ড ডগলাস জারদিনের সাথে ১২০ রানের জুটি গড়েন। নিজে করেন ৬৩ রান। আরও ছোট-খাটো বিপর্যয়ের ঘটে। তন্মধ্যে, চ্যাপম্যানকে রিটায়ার হার্ট হতে হয়। জারদিন দলের পক্ষে সর্বোচ্চ ৮৩ রান তুলেন। নিচেরসারির ব্যাটসম্যানেরা দলের সংগ্রহকে ৩৫১ করে।
দ্বিতীয় ইনিংসে ওয়েস্ট ইন্ডিজ দল খুব দ্রুত দুই উইকেট হারায়। কেবলমাত্র মার্টিন ও সেন্ট হিল ৫৫ রানের জুটি গড়তে সক্ষম হন। দ্বিতীয় দিন শেষে ওয়েস্ট ইন্ডিজের সংগ্রহ দাঁড়ায় ৭১/৪। তৃতীয় দিন সকালেই আরও শোচনীয় পর্যায়ে নিপতিত হয় সফরকারী দল। ৫০ মিনিটে মাত্র ৪৪ রান তুলে ইনিংস গুড়িয়ে দেয় স্বাগতিক ইংল্যান্ড দল। টিচ ফ্রিম্যান আবারও পাঁচ উইকেটের সন্ধান পান। এবার তিনি ৩৯ রান খরচ করেন। এরফলে খেলায় তিনি ৯৩ রান খরচায় দশ উইকেট লাভের কৃতিত্ব প্রদর্শন করেন।
তৃতীয় টেস্ট, ওভাল, ১১-১৪ আগস্ট, ১৯২৮
দ্বিতীয় টেস্টের ন্যায় তৃতীয় টেস্টের খেলার অবস্থা প্রায় একই থাকে। ওয়েস্ট ইন্ডিজ দল চমৎকার সূচনা করে। রোচ ৫৩ ও চ্যালেনর ৪৬ রান করেন। তবে দলের বাদ-বাকী সদস্যরা ৩০-এর নিচে রান করতে সক্ষম হন। দল ২৩৮ রানে গুটিয়ে যায়। এ সংগ্রহটিই সিরিজে সফরকারী দলের সর্বোচ্চ দলীয় সংগ্রহ ছিল। এর জবাবে প্রথম উইকেট জুটিতে হবস ও সাটক্লিফ ১৫৫ রান তুলেন। এরপর হবস ও টিল্ডসলে জুটি ১২৯ রান তুলে। এ পর্যায়ে হবস ১৫৯ রানে আউট হন ও দলের সংগ্রহ ছিল ২৮৪ রান। পরবর্তী ঘণ্টায় ৪৯ রান তুলে স্বাগতিকরা পাঁচ উইকেট হারায়। সবগুলোতেই গ্রিফিথ ভাগ বসান। ঐ ইনিংসে তিনি ৬/১০৩ পান যা পুরো সিরিজে ওয়েস্ট ইন্ডিয়ানদের মধ্যে সেরা বোলিং পরিসংখ্যান ছিল। এরপর মরিস টেট ও হ্যারল্ড লারউড জুটি মাত্র ২৫ মিনিটে ৬১ রান তুলে। শেষ তিন উইকেটে ১০৫ রান যুক্ত হয়। পূর্বেকার টেস্টগুলোয় ন্যায় এবারও ওয়েস্ট ইন্ডিজের দ্বিতীয় ইনিংস বাজেভাবে শুরু হয়। কেবলমাত্র মার্টিনের ৪১ রানের ইনিংসটি অনমনীয় ছিল। এরফলে দলটি কোনক্রমে তিন অঙ্কের কোটা স্পর্শ করতে সক্ষম হয়। তৃতীয় দিন মধ্যাহ্নভোজনের পূর্বেই খেলাটি শেষ হয়ে যায়।
অন্যান্য খেলা
মে মাসের শেষদিকে সফরকারী দল ডার্বিশায়ার ও কেমব্রিজ বিশ্ববিদ্যালয়ের বিপক্ষে জয় তুলে নেয়। এছাড়াও, গুরুত্বহীন খেলায় নর্দাম্বারল্যান্ডের বিপক্ষে জয় পায়। অন্য তিনটি খেলায় ড্র করে। তিনদিনের খেলায় আয়ারল্যান্ডের কাছে পরাজিত হবার পর মিডলসেক্সের বিপক্ষে খুবই শ্বাসরুদ্ধকর অবস্থায় জয়ী হয়েছিল। তবে, প্রথম টেস্ট খেলার পূর্বেকার প্রথম-শ্রেণীর ক্রিকেট খেলায় অংশগ্রহণের পূর্বে মাইনর কাউন্টিজের কাছ ৪২ রানে পরাজিত হয়। স্বাগতিক দলটি ফলো-অনের কবলে পড়েও এ সফলতা দেখায়।
ঐ সফরের শেষদিকে ইস্টবোর্ন, ফোকস্টোন ও স্কারবোরা উৎসবে আয়োজিত তিনটি খেলায়ও ওয়েস্ট ইন্ডিজ একাদশ পরাজয়বরণ করেছিল।
ব্যক্তিগত সাফল্য
এ সফরের প্রধান তারকা খেলোয়াড় লিয়ারি কনস্ট্যান্টাইন টেস্ট খেলাগুলোয় তেমন ভালো খেলতে পারেননি। তবে, প্রথম-শ্রেণীর সর্বাধিকসংখ্যক রান তুলেন। ৩৪.৫২ গড়ে ১,৩৮১ রান তোলার পাশাপাশি ২২.৯৫ গড়ে সর্বাধিকসংখ্যক ১০৭ উইকেট পান। একমাত্র খেলোয়াড় হিসেবে প্রথম-শ্রেণীর খেলাগুলো থেকে তিনটি সেঞ্চুরি হাঁকিয়েছেন।
এছাড়াও, মার্টিন, চ্যালেনর ও রোচ প্রথম-শ্রেণীর খেলাগুলোয় অংশ নিয়ে সহস্রাধিক রান তুলেছেন। সফরের দ্বিতীয়ার্ধে সবগুলো খেলায় অংশ নিয়ে হোড চমৎকার খেলেন। ১৯২৩ সালে চ্যালেনর ৫১.৮৬ গড়ে ছয় সেঞ্চুরি সহযোগে ১,৫৫৬ রান তুললেও এ সফরে ২৭.৫৩ গড়ে মাত্র ১,০৭৪ রান তুলতে সক্ষম হন। এছাড়াও এ সফরে তিনি কোন সেঞ্চুরির সন্ধান পাননি। সবগুলো খেলায় অংশ নিয়ে গ্রিফিথ ১০৩ উইকেট পেয়েছেন।
মূল্যায়ন ও প্রভাব
দূর্বল ক্রীড়াশৈলীর কারণে ওয়েস্ট ইন্ডিয়ান দলকে বেশকিছু প্রতিকূল মন্তব্যের মুখোমুখি হতে হয়। ১৯২৯ সালের উইজডেন সংস্করণে সামগ্রীকভাবে এ সফরকে আত্মঘাতিস্বরূপ উল্লেখ করে। পূর্বেকার সফরের খেলার মানের সাথে তুলনান্তে ১৯২৮ সালের দলটির খেলার মান অত্যন্ত নিম্নমানের ছিল যা সকলেই একবাক্যে স্বীকার করবেন। এছাড়াও, ইংল্যান্ড-ওয়েস্ট ইন্ডিজের মধ্যকার টেস্ট খেলার আয়োজন করাও বিরাট ভুল হিসেবে বলা যায়। ভবিষ্যতে কি হবে জানা সম্ভব নয় তবে, এ মুহুর্তে ওয়েস্ট ইন্ডিয়ানদের কাছ থেকে ইংল্যান্ডের সাথে প্রতিদ্বন্দ্বিতার আশা করা বাতিকমাত্র।
আনুষ্ঠানিকভাবে কম সমালোচনা করা হয় ও এমসিসি ওয়েস্ট ইন্ডিজ দলকে যথাসম্ভব নিজেদের মেলে ধরাতে সচেষ্ট ছিল বলে জানায়। ১৯২৯-৩০ মৌসুমে চার খেলার টেস্ট সিরিজে অংশগ্রহণের জন্য এমসিসি দল প্রেরণ করতে সম্মত হয়। নিউজিল্যান্ডে দ্বিতীয় সফরে এ সফরটি বিপরীতমূখী কাজ করে। ঐ দেশের প্রথম দিকের টেস্টগুলোয় অংশগ্রহণকারী বেশ কয়েকজন খেলায় উভয় সফরে দলের বাইরে ছিলেন। ফলে দলটি দ্বিতীয়সারির দলরূপে চিহ্নিত হয় ও সিরিজ ড্র করে। উভয় দল একটি করে খেলায় জয় পেয়েছিল। এ সিরিজেই জর্জ হ্যাডলি’র ন্যায় উদীয়মান ও বিখ্যাত ব্যাটসম্যানের আত্মপ্রকাশ ঘটে। উইজডেনের মতে যা সমতাসূচক অধ্যায়ের সূচনা ও ইংল্যান্ডের হতাশাব্যঞ্জক ফলাফলের প্রতিধ্বনিস্বরূপ।
রেদওয়ান রনি
রেদওয়ান রনি বাংলাদেশের একজন টিভি নাটক ও চলচ্চিত্র পরিচালক নির্মাতা। ২০১২ সালে চোরাবালি চলচ্চিত্রের জন্য শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কার লাভ করেন।
ব্যক্তিগত জীবন
রনি রাজশাহী নিউ গভর্নমেন্ট ডিগ্রি কলেজ থেকে উচ্চ মাধ্যমিক সম্পন্ন করে ইস্ট ওয়েস্ট ইউনিভার্সিটিতে কম্পিউটার বিজ্ঞানে স্নাতক সম্পন্ন করেন। তিনি ২০১২ সালের ২১ জানুয়ারি আয়েশা প্রেমার সাথে বিবাহ বন্ধনে আবদ্ধ হন।
কর্মজীবন
রনি কর্মজীবনের শুরুতে মোস্তফা সরয়ার ফারুকীর সাথে সহকারী পরিচালক হিসেবে কাজ করেন। তার নির্মিত প্রথম টেলিফিল্ম ‘উড়োজাহাজ’ যা ২০০৬ সালে মুক্তি পায়। ২০১১ সালে নির্মাণ শুরু করেন তার প্রথম পরিচালিত পূর্ণদৈর্ঘ্য চলচ্চিত্র চোরাবালি। অপরাধ থ্রিলার ধারার এই চলচ্চিত্রটি ২০১২ সালের ২১ ডিসেম্বর মুক্তি পায় এবং সে বছরের জাতীয় চলচ্চিত্র পুরস্কারে চলচ্চিত্রটি ৫টি বিভাগে বিজয়ী হয়। বর্তমানে তিনি চরকি নামক স্ট্রিমিং প্ল্যাটফর্মের প্রধান পরিচালন কর্মকর্তা হিসেবে কর্মরত আছেন।
উল্লেখযোগ্য নাটক
টেলিভিশনে তার মোট নাটকের সংখ্যা এক পর্ব টিভি ড্রামা, টেলিফিল্ম, ছোট বড় ধারাবাহিক সব মিলিয়ে ১০০'র বেশি। এর মধ্যে উল্লেখযোগ্য:
সূরা মুমতাহিনাহ
সূরা আল-মুমতাহিনাহ‌ (আরবি ভাষায়: الممتحنة) মুসলমানদের ধর্মীয় গ্রন্থ কুরআনের ৬০ তম সূরা, এর আয়াত অর্থাৎ বাক্য সংখ্যা ১৩ এবং রূকু তথা অনুচ্ছেদ সংখ্যা ২। সূরা আল-মুমতাহিনাহ‌ মদীনায় অবতীর্ণ হয়েছে।
নামকরণ
এই সূরাটির ১০ম আয়াতে হিজরতকারী নারীদের পরীক্ষা করার জন্য আদেশ দেয়া হয়েছে; যেখানে শব্দটি মুমতাহানা (যে স্ত্রীলোককে পরীক্ষা করা হয়েছে) এবং মুমতাহিনা (পরীক্ষা গ্রহণকারী) - এই দু’ভাবেই শব্দটি উচ্চারিত হয়।
পর্নোগ্রাফিক প্যারোডি চলচ্চিত্র
থাম্ব|জেফ মুলেন, জেসমিন বাইর্ন, রন জেরেমি, হিলারি স্কট এবং স্কট ডেভিড নট দ্য ব্র্যাডিস এক্সএক্সএক্স এর সেটে, ৫ ডিসে ২০০৬ পর্নোগ্রাফিক প্যারোডি ফিল্ম হল পর্নোগ্রাফিক চলচ্চিত্র শিল্পের একটি উপধারা যেখানে উত্পাদনের গল্প বা প্লটলাইনের ভিত্তি হল একটি মূলধারার টেলিভিশন অনুষ্ঠান, পূর্ণদৈর্ঘ্য চলচ্চিত্র, বিখ্যাত ব্যক্তি, ভিডিও গেম বা সাহিত্যকর্মের প্যারোডি। এই উপধারাতে ঐতিহাসিক বা সমসাময়িক ঘটনা যেমন রাজনৈতিক কেলেঙ্কারির প্যারোডি অন্তর্ভুক্ত থাকতে পারে। উপধারাটি প্রাপ্তবয়স্ক শিল্পের দ্বারা এতটা গ্রহণযোগ্যতা অর্জন করেছে যে এভিএন এবং এক্সআরসিও এর মতো সংস্থাগুলি এই বিভাগে প্রধান পুরস্কার প্রদান করে।
উৎপত্তি
পর্নপ্যারোডি.কম, পর্ন প্যারোডি পর্যালোচনা করার জন্য নিবেদিত একটি ওয়েবসাইট, ব্যাটম্যান স্পুফ ব্যাট পাসি ( ১৯৭০) সম্ভবত প্রথম পরিচিত পর্নোগ্রাফিক প্যারোডি চলচ্চিত্র হিসাবে উল্লেখ করা যায়, একটি শিরোনাম যা ১৯৭৩ সালের জার্মান অ্যানিমেটেড শর্ট স্নো হোয়াইট অ্যান্ড দ্য সেভেন পারভার্ট এও শেয়ার করা হয়েছে। উপধারাটি ১৯৯০-এর দশকে শুরু হয়, ২০০০ এবং ২০১০-এর দশকে জনপ্রিয়তা বৃদ্ধি পায়। উইলিয়াম শেক্সপিয়ারের কাজগুলি অনুপ্রেরণা হিসাবে ব্যবহৃত হয়েছে, শিরোনামগুলির মধ্যে রয়েছে হ্যামলেট: ফর দ্য লাভ অফ ওফেলিয়া এবং ওথেলো: ডেঞ্জারাস ডিজায়ার।
কামারখন্দ উপজেলা
অবস্থান ও আয়তন
কামারখন্দ উপজেলার উত্তরে সিরাজগঞ্জ সদর উপজেলা ও রায়গঞ্জ উপজেলা, দক্ষিণে বেলকুচি উপজেলা, পূর্বে বেলকুচি উপজেলা ও সিরাজগঞ্জ সদর উপজেলা, পশ্চিমে উল্লাপাড়া উপজেলা।
আয়তন- ২২৬৬৫ একর/৯১৬৪ হেক্টর/৯১.৬১ বর্গ কিলো/৩৫.৭০ বর্গ মাইল
জনসংখ্যা- ১৩৩৩৩২ জন (প্রায়)
মহিলা- ৬৯৪৫৬ জন (প্রায়)
প্রশাসনিক এলাকা
এই উপজেলার ইউনিয়নসমুহ হচ্ছে -
ভৌগোলিক পরিচিতি
কামারখন্দ উপজেলার উত্তর পূর্ব দিকে সিরাজগঞ্জ সদর উপজেলাউত্তর পশ্চিমে রায়গঞ্জ  উপজেলাদক্ষিণ পুর্বদিকে বেলকুচি উপজেলাদক্ষিণ পশ্চিম দিকে উল্লাপাড়া উপজেলা।
শিক্ষা
এই উপজেলায় সাক্ষরতার হার ৭৫%। এখানে ১টি সরকারি মাধ্যমিক বিদ্যালয় এবং ১টি সরকারি কলেজ রয়েছে। এছাড়াও ৫টি বেসরকারি কলেজ এবং ১টি কারিগরি কলেজ রয়েছে।
অর্থনীতি
কৃষি এই উপজেলার প্রধান অর্থনৈতিক চালিকা শক্তি।এই এছাড়াও চাকুরি, ব্যবসায় এবং তাতঁ শিল্পের মাধ্যমে অনেকে জীবিকা নির্বাহ করেন।
চঞ্চল চৌধুরীর চলচ্চিত্রের তালিকা
থাম্ব|ডান|২০১৮ সালে চঞ্চল চৌধুরী চঞ্চল চৌধুরী একজন বাংলাদেশী অভিনেতা, মডেল, শিক্ষক ও গায়ক। তার প্রথম টেলিভিশন নাটকে পদার্পণ হয় ফরিদুর রহমানের "গ্রাস" নাটকের মাধ্যমে। খুব অল্প সময়ের মধ্যে দক্ষ অভিনেতা হিসেবে সুনাম অর্জন করা এই অভিনেতা পরবর্তীতে বেশ কয়েকটি ধারাবাহিক নাটকের পাশাপাশি অভিনয় করেন অনেকগুলো একপর্বের নাটকে। বর্তমান সময়ের সবচেয়ে জনপ্রিয় এবং ব্যস্ততম অভিনেতা হিসেবে বাংলাদেশের টিভি নাটক জগৎকে দিয়ে যাচ্ছেন একের পর এক দর্শকনন্দিত সব নাটক।
বরিশাল ষড়যন্ত্র মামলা
১৯৩১ সালের বরিশাল ষড়যন্ত্র মামলায় ব্রিটিশ ঔপনিবেশিক কর্তৃপক্ষের দ্বারা অভিযুক্ত ৪৪ বাঙ্গালির বিরুদ্ধে বিচার হয়েছিল যারা রাজের বিরুদ্ধে বিদ্রোহ চালানোর পরিকল্পনা করেছিলেন বলে অভিযোগ করা হয়েছিল। এমনিতেই, এটি স্বাধীনতার বৃহত্তর আন্দোলনের অংশ ছিল যা ১৯৪৭ সালে ব্রিটিশদের বিদায় নেওয়ার কয়েক দশক আগে সমগ্র ভারতে ছড়িয়ে পরেছিল।
বিবরণ
বরিশাল ছিল বাংলার দক্ষিণ-পূর্ব কোণে একটি জেলা। সেখানকার ঔপনিবেশিক পুলিশ জানিয়েছে যে তারা বিপ্লবী সংগঠন অনুশীলন সমিতির সাথে জড়িত কিছু দলিল জব্দ করেছে। এই সমিতির পূর্ব বাংলার অংশ ত্রৈলোক্যনাথ চক্রবর্তী এবং প্রতুল চন্দ্র গাঙ্গুলির নেতৃত্বে ছিল। জব্দকৃত দলিলগুলিতে ব্রিটিশদের বিদ্রোহ ও পাইকারি গণহত্যায় উদ্বুদ্ধ করার জন্য জন্মগতভাবে দেশীয় সেনাদের প্ররোচিত করার এবং অন্তর্ভুক্ত করার প্রস্তাব অন্তর্ভুক্ত ছিল।
১৯১৩ সালের জুনে ৪৪ অভিযুক্তের বিচার কলকাতায় শুরু হয়েছিল। রাষ্ট্রপক্ষের প্রসিকিউটর রাষ্ট্রদ্রোহ প্রচারের জন্য কীভাবে ষড়যন্ত্রকারীরা বাংলাকে বিভিন্ন জেলায় বিভক্ত করেছিলেন তার প্রমাণ দেখানোর পরিকল্পনা করেছিল। সমিতি সভা ও ধর্মীয় সেবার মাধ্যমে ছাত্র এবং অবিবাহিত যুবকদের বিশেষভাবে লক্ষ্যবস্তু করেছিল এবং কেবলমাত্র বরিশাল জেলায় তাদের সদস্য সংখ্যা শত শত ছিল।
রায় দেওয়া হয়েছিল জানুয়ারী ১৯১৪ সালে। আসল ৪৪ আসামির মধ্যে ৩২ জনকে অব্যাহতি দেওয়া হয়েছে বা ক্ষমা করা হয়েছে, বা তাদের বিরুদ্ধে মামলা প্রত্যাহার করা হয়েছে। বাকি ১২ জনকে ব্রিটিশ রাজের বিরুদ্ধে ষড়যন্ত্রের অভিযোগে দোষী সাব্যস্ত করা হয়েছিল। প্রতুল চন্দ্র সহ ১২ জনের মধ্যে পাঁচ জনকে ১৯ থেকে ১২ বছরের জন্য আন্দামানে দীর্ঘ পরিবহন সাজা দেওয়া হয়েছিল। বাকি সাত আসামিকে দুই থেকে সাত বছরের জন্য পরিবহন সাজা দেওয়া হয়েছিল।
মামলার আরও পরিণতি হয়েছিল। কলকাতা দৈনিক অমৃতা বাজার পত্রিকা এই বিষয়ে মন্তব্য করে একাধিক নিবন্ধ প্রকাশ করেছিল। সম্পাদক মতিলাল ঘোষ এবং সংবাদপত্রের প্রকাশকের বিরুদ্ধে আদালত অবমাননার অভিযোগে একটি কারণ দর্শানোর প্রস্তাব আনা হয়েছিল। তবে পরে এই প্রস্তাবটি হাইকোর্টের একটি বিশেষ শাখা খারিজ করে দেয়।
আলমগীর রহমান
আলমগীর রহমান বাংলাদেশের একজন আলেম, শিক্ষক ও অধ্যক্ষ ছিলেন। তিনি ঢাকা আলিয়া মাদ্রাসার ৫২তম অধ্যক্ষ হিসাবে দায়িত্ব পালন করেছেন। তিনি নবম ব্যাচের বিসিএস শিক্ষা ক্যাডারের কর্মকর্তা ছিলেন। তিনি ঢাকা আলিয়া মাদ্রাসার উপাধ্যক্ষের দায়িত্বও পালন করেছিলেন। এছাড়াও তিনি সরকারি কবি নজরুল কলেজে শিক্ষক হিসাবে কর্মরত ছিলেন।
জন্ম ও পরিচয়
আলমগীর রহমান ১৯৬৪ সালে মাগুরা জেলার শ্রীপুর উপজেলার জন্মগ্রহণ করেন।
লিখিত বই
তিনি ইসলামি সংস্কৃতি ও ধর্ম সংক্রান্ত বই লিখেছিলেন।